
Referat privind mandatarea 
Asociaţiei de Dezvoltare Intercomunitară Apă-Canal Timiş să exercite în numele şi pe seama Municipiului Timişoara anumite atribuţii, drepturi şi obligaţii prevăzute în Legea nr. 51/2006  privind serviciile comunitare de utilităţi publice

În vederea mandatării Asociaţiei de Dezvoltare Intercomunitară Apă-Canal Timiş să exercite în numele şi pe seama Municipiului Timişoara atribuţiile, drepturile şi obligaţiile prevăzute la art.8 alin..2, lit.a, h, i, j, art.9 alin.1, lit.b,art.9 alin.2, lit.a, d, g şi art.9 alin.3 din Legea nr..51/2006 actualizată, privind serviciile comunitare de utilităţi publice;

Având în vedere  dispoziţiile prevăzute în :

· Legea nr.51/2006 a serviciilor comunitare de utilităţi publice, modificată şi completată;

· Legea nr.241/2006 privind serviciul de alimentare cu apă şi de canalizare, cu modificările şi completările ulterioare;

· Legea nr. 215/2001 a administraţiei publice locale, republicată;

Procesul de regionalizare reprezentând baza pentru crearea operatorului regional (ROC) este un element crucial în realizarea obiectivelor de investiţii pentru reînnoirea, extinderea, exploatarea şi întreţinerea sistemelor de alimentare cu apă şi de canalizare în vederea conformării acestui sector cu obiectivele aferente stabilite pentru 2015 şi 2018.

Înfiinţarea Asociaţiilor de Dezvoltare Intercomunitară, a operatorilor regionali şi implicit delegarea gestiunii serviciilor de alimentare cu apă şi de canalizare către aceştia constituie un proces esenţial pentru asigurarea respectării in termenii stabiliti a Tratatul de Aderare la Uniunea Europeană şi de asemenea pentru dezvoltarea capacităţii de absorbţie a fondurilor şi de implementare a viitoarelor proiecte de investiţii.

În iulie 2007 s-a infinţat operatorul regional SC AQUATIM SA prin reorganizarea regiei autonome în societate comercială, având ca acţionari Timişoara, jud Timiş, Jimbolia şi Deta. Pentru accesarea fondurilor de coeziune Ministerul Mediului a impus folosirea unui Act constitutiv cadru pentru operatorul regional, motiv pentru care a fost nevoie de act adiţional la Actul Constitutiv al SC AQUATIM SA. De asemenea actul aditional aduce modificari la actionaratul SC AQUATIM SA, in sensul că următoarele localităţi: Sânnicolau Mare, Ciacova, Gătaia, Buziaş, Rtecaş, Făget, Ghiroda şi Săcălaz vor participa la capitalul social al societăţii comerciale.

În martie 2008 s-a înfiinţat Asociaţia de Dezvoltare Intercomunitară Timis având ca asociaţi 42 de localităţi şi jud. Timiş. Prin HG855/2008 s-a impus un Act Constitutiv cadru şi un Statut cadru pentru Asociaţiile de Dezvoltare Intercomunitară şi personalizarea denumirii pe utilităţi. Asfel noua denumire este Asociaţia de Dezvoltare Intercomunitară Apă-Canal Timiş. De asemenea încă 16 localităţi şi-au manifestat dorinţa de a deveni asociaţi. Toate acestea au determinat modificarea Actului Constitutiv şi a Statutului Asociaţiei prin Acte Adiţionale. 
ADI îşi asumă şi exercită competenţe, drepturi şi obligaţii specifice, strict legate de serviciul (serviciile) în legătură cu care au fost mandatate, pentru şi în numele unităţilor administrativ-teritoriale asociate. În acest scop, legea prevede (alin. 4 şi 5 ale art. 10 din Legea nr. 51/2006 modificată şi completată) că unităţile administrativ-teritoriale membre pot acorda un mandat către ADI, în condiţiile stabilite prin Statutul şi Actul Constitutiv al ADI, pentru ca ADI să exercite în numele şi pentru acestea drepturile şi obligaţiile lor legate de servicii, inclusiv dreptul de al delega gestiunea serviciului şi de a concesiona infrastructura aferentă acestuia. 

În concluzie, propunem mandatarea Asociaţiei de Dezvoltare Intercomunitară Apă-Canal Timiş să exercite în numele şi pe seama Municipiului Timişoara anumite atribuţii, drepturi şi obligaţii, şi anume cele prevăzute la art.8 alin.2, lit. a, h, i, j, art.9 alin.1, lit. b, art. 9 alin.2, lit.a, d, g şi art. 9 alin.3 din Legea nr.51/2006 actualizată, privind serviciile comunitare de utilităţi publice.

